cyanic-selkie/wikianc huggingface dataset:
Ամառը Բադենում
Երկրորդ հրատարակություն
Վեպը հայերեն երկրորդ անգան հրատարակվել է 2016 թվականին Լեռնիկ Դալլաքյանի թարգմանությամբ, «Անտարես» հրատարակչության «Օտար գիր» մատենաշարով։ 208 էջ։
Երկրորդ հրատարակության հանձնարարականը
Լեոնիդ Ցիպկինի «Ամառը Բադենում» փաստավավերագրական վեպը համարվում է «վերջին հիսնամյակում տպագրված ամենահանճարեղ անհայտ ստեղծագործությունը»։ Այն պատմում է Ֆյոդոր Դոստոևսկու ճանապարհորդությունը դեպի Գերմանիա կնոջ՝ Աննայի հետ՝ միահյուսված հեղինակի դատողություններով ու մեկնաբանություններով, ով նույն ճանապարհն անցնում է գրեթե հարյուր տարի անց ։
Ծանոթագրություններ
Կատեգորիա:1982 գրքեր Կատեգորիա:2015 գրքեր Կատեգորիա:2016 գրքեր Կատեգորիա:Վեպեր
Կոսա (լեզու)
Կոսա (կհոսա, իսիկոսա), ՀԱՀ պաշտոնական լեզուներից մեկը։ Այդ լեզվով խոսում է շուրջ 7,9 միլիոն մարդ (բնակչության շուրջ 18 %-ը), որը համարվում է երկրորդը երկրում (զուլուից հետո)։ Նրա մերձավոր լեզուներից են զուլուն, սվազին, հարավային նդեբելեն և հյուսիսային նդեբելեն, կոսա լեզվին տիրապետողները հասկանում են այս լեզուներով խոսողներին։
Պատմություն
Կոսա ժողովրդին այս լեզվով կոչում են amaXhosa, իսկ լեզուն՝ isiXhosa: Կոսա լեզուն գտնվում է բանտու լեզուների տարածման հարավարևմտյան շրջագծում, առավել մոտ տեղական ավանդական կոսայական լեզուների միջավայրին։ 1859 թվականին Հենրի Հեա Դագմորի կողմից Աստվածաշունչը թարգմանվեց կոսա լեզվով։
Աշխարհագրական տարածվածություն
Կոսա լեզվով խոսացողները հիմնականում բնակվում են ՀԱՀ Արևելյան Կապի նահանգում (նույնիսկ զուլու լեզվով այս նահանգի պաշտոնական անվանումը հնչում է որպես KwaXhosa՝ նմանվելով Կվազուլու-Նատալ նահանգի անվանման հետ)։ Կոսա լեզվով են խոսում նաև Արևմտյան Կապի նահանգում, ներառյալ Քեյփթաունը, Գաուտենգ նահանգում և ողջ Հարավային Աֆրիկայում։
Վիկիպեդիան կոսա լեզվով
Գոյություն ունի Վիքիպեդիա կոսա լեզվով բաժին («Վիքիպեդիա կոսա լեզվով»), առաջին խմբագրումն այստեղ կատարվել է 2003 թվականին։ 2018 թվականի օգոստոսի 29-ի տվյալներով բաժնում առկա է 747 հոդված (էջերի ընդհանուր թիվը կազմում է 3138), այնտեղ գրանցված են 7454 մասնակիցներ, որոնցից ոչ մեկն ադմինիստրատորի կարգավիճակ չունի, վերջին 30 օրվա ընթացքում որոշակի գործողություններ են կատարել 22 մասնակիցներ, բաժնի գոյության ընթացքում կատարված սրբագրումների թիվը կազմում է 29796 ։
Հնչյունաբանություն և հնչակարգություն
Կոսայի հնչյունաբանական համակարգին բնորոշ է բազմաթիվ հնչյունների և հակադրությունների առկայությունը, որն այնքան էլ բնութագրական չէ բանտու լեզվի համար։ Մասնավորապես, կոսա լեզվում բավականին ներկայացված են շչական հնչյունները, որը պայմանավորված է կոսալեզվով խոսողների լայն շփումներով (քանի որ նգուն խմբի բոլոր ժողովուրդները խիստ տարամուսնական են, սովորաբար բանտու տղամարդիկ կնության են վերցնում կոսայի ցեղերի բազմաթիվ կանանց)։ Կոսա լեզվի (զուլուի հետ միասին) վրա զգալի է եղել կոսայական լեզուների ազդեցությունը (որոշ հաշվարկներով այս լեզվի բառերի մեկ երրորդը պարունակում են շչական հնչյուններ)։ Բացի այդ, կոսա լեզվում առկա են մի շարք խուլ ռնգային հնչյուններ, որոնք բացակայում են կոսայական լեզուներում, հավանաբար դրանց առկայությունը պայմանավորված է նրանով, որ կոսա լեզվով խոսողները նախորդ ձայնավորի ռնգայնացումը մեկնաբանում են որպես ինքնին ձայնավորի նշան։ Բացի այդ կոսան հարուստ է կողմնական հնչյունների շարքով, ներառյալ համեմատաբար հազվագյուտ հանդիպող [ɮ̈] հնչյունը։  Խուլ ձայնավորները արտասանվում են թույլ կլլական ըմպանային ձևով։ Գոյություն ունեն նաև շնչեղության հակադրություններ։
Արտաքին հղումներ
Կատեգորիա:ՀԱՀ-ի լեզուներ Կատեգորիա:Կոսա
Մեծ պատերազմ (ֆիլմ)
1960 թվականին Մեծ պատերազմը ներկայացվել է Օսկարի որպես օտար լեզվով լավագույն ֆիլմ ։ 1959 թվականին ֆիլմը շահել է Վենետիկի կինոփառատոնի գլխավոր մրցանակը` «Ոսկե առյուծը»։ Ազգային մակարդակում ֆիլմն արժանացել է Դավիդ դե Դոնաթելո մրցանակաբաշխության երկու մրցանակի`լավագույն դերասանի (Գասման և Սորդի) և լավագույն բեմադրող նկարչի (Մարիո Գարբուլյա) անվանակարգերում։
Սյուժե
Երկու խաբեբաներ` Ջովանի Բուսական Միլանից և Օրեստե Յակովաչին Հռոմից, Առաջին համաշխարհային պատերազմում հայտնվում են իտալական բանակի նորակոչիկների շարքում։ Չնայած նրանք տարբերվում են բնավորությամբ, սակայն նրանց միավորում է գաղափարների բացակայությունը, պատերազմի սարսափներից փախչելու ցանկությունը։ Ընկերները, հաղթահարելով ամեն կարգի ծուղակներ, փորձում են խուսափել աշխատանքից, ռազմական պարտքի կատարումից, մինչդեռ նրանց ընկերները կռվում են պատերազմի դաշտում։ Պատահաբար նրանք հայտնվում են ավստրիական կողմում, որտեղ նրանց լրտեսի տեղ են ընդունում։ Գաղտնի տեղեկություն չտրամադրելու դեպքում ընկերներին սպառնում են մահապատժով։ Սակայն հենց այդ ժամանակ խաբեբաներին տիրում է հայրենասիրության զգացումը. նրանք գերադասում են հերոսական մահը հայրենիքին դավաճանելուց։
Արտաքին հղումներ
Կատեգորիա:1959 ֆիլմեր Կատեգորիա:Սև-սպիտակ ֆիլմեր Կատեգորիա:Ֆիլմեր Առաջին համաշխարհային պատերազմի մասին Կատեգորիա:Իտալական ֆիլմեր Կատեգորիա:Իտալերեն ֆիլմեր Կատեգորիա:Մարիո Մոնիչելիի ֆիլմեր Կատեգորիա:Ֆրանսիական ֆիլմեր
Մրգային սառույց
Մրգային սառույց կամ փոփսիքլ, հյութից, թեյից կամ մրգային այլ խմիչքներից պատրաստված սառը աղանդեր։ Մրգային սառույց պատրաստելու համար հեղուկը սառեցնում են փայտիկի վրա։ Հաճախ ավելացնում են ներկեր ։ Մրգային սառույցի որոշ տեսակներ բաժակների մեջ են դնում և մատուցում առանց փայտիկի։
Պատմություն
Մրգային սառույցն առաջին անգամ պատրաստվել է 1905 թվականին։ Սան Ֆրանցիսկոյից 11-ամյա Ֆրենկ Էպպերսոնը մի բաժակ ջրի մեջ մի քիչ սոդայի փոշի լցրեց ու սկսեց փայտե ձողիկով խառնել։ Նա ցանկանում էր ըմպելիք պատրաստել։ Գազավորված հեղուկով այդ բաժակը փայտե ձողիկի հետ միասին նա մոռացավ բակում։ Այդ գիշեր ջերմաստիճանը զրոյից ցածր էր։ Եվ առավոտյան Էպպերսոնը տեսավ, որ բաժակի մեջի ըմպելիքը սառել է։ Տղան ցանկացավ հալեցնել խմիչքը՝ դնելով այն տաք ջրի մեջ։ Փայտե ձողը քաշելով նա հանեց սառած զանգվածը և կերավ այն։
1922 թվականին Օքլենդում հրշեջների պարահանդեսի ժամանակ Էպպերսոնն առաջին անգամ վաճառեց նման եղանակով, բայց մրգահյութով պատրաստած մի քանի սառույց։ 1923 թվականին Էպպերսոնը արտոնագիր ստացավ «փայտիկի վրա սառեցված սառույցի» համար, որն անվանեց փոփսիքլ (Popsicle) իր երեխաների խնդրանքով։ Մի քանի տարի անց Էպպերսոնը ապրանքանշի իրավունքները վաճառեց նյույորքյան Joe Lowe Company ընկերությանը ։
Ծանոթագրություններ
Կատեգորիա:Աղանդեր Կատեգորիա:Պաղպաղակ
ՌՆԹ-ների սեքվենավորում
ՌՆԹ-ների սեքվենավորում, ՌՆԹ-ի առաջնային կառուցվածքի որոշում։ Այս հասկացության տակ կարող ենք հասկանալ ինչպես մատրիցային ՌՆԹ-ների, անպես էլ չկոդավորող ՌՆԹ-ների նուկլեոտիդային հաջորդականության որոշումը։ ՌՆԹ-ների ժամանակակից սեքվենավորումը (RNA-seq) հիմնված է կոդավորող ԴՆԹ-ի, հատվածի ուղղակի սեքվենավորման վրա :
Պատմություն
Սեքվենսների գրադարանի ստեղծման գործընթացը կարող է փոփոխվել՝ կապված բարձրարդյունավետ սեքվենսավորման հարթակի հետ։ Ամեն հարթակի համար մշակվել են մի քանի համալիր հավաքածուներ՝ ՌՆԹ-ների տարբեր տիպի գրադարաններ ստեղծելու համար, որոնց ՌՆԹ-ների հաջորդականությունները հարմարեցվում են որոշակի տեխնոլոգիաների յուրահատուկ պահանջներին։ Սակայն վերլուծվող օրինակի բնույթից կախված՝ ամեն տեխնոլոգիայի շրջանակներում կան ընդհանուր գծեր։ Հաճախ մատրիցային ՌՆԹ-ի վրա որևէ ազդեցություն պարզելու համար ՌՆԹ-ի վերջում դրվում է պոլի-А պոչ, որպեսզի համոզվենք կոդավորող և չկոդավորող ՌՆԹ-ների սահմանազատման մեջ։ Դրան կարող ենք հասնել տվյալ տեղամասի հետ միասին՝ օլիգո T պրայմերի հասարակ այրմամբ։ Այդ նպատակով այժմ հաճախ օգտագործում են մագնիսական ուլունքներ։
Պոլի-А ՌՆԹ-ների գրադարան
Արագ և լայնածավալ սեքվենավորման տեխնոլոգիական հիմքն ստեղծվել է 2005 թվականին`454 Life Sciences և IIIumina (նախկինում Solexsa) ընկերությունների կողմից՝ սկզբում օգտագործելով  գենոմների սեքվենավորման  համար։ Տրանսկրիպտոմների (տրանսկրիպցիայի միջոցով ստացված նյութեր) սեքվենաուլունքներ։
Այժմ որպես ՌՆԹ-ի լայնամասշտաբ սեքվենավորման գործիքային հարթակ օգտագործվում են IIIumina, 454 Life Sciences և SOLID միջոցները։ Ի տարբերություն տրանսկրիպտոմի վերլուծության մեկ այլ լայնամասշտաբ կիրառվող մեթոդի՝ էքսպրեսիոն միկրոչիպերի, ՌՆԹ սեքվենավորումը հնարավորություն է տալիս  տվյալներ ստանալ տրանսկրիպտոմների սպլայս տարբերակների, նուկլեոտիդային խմբագրումների, միանուկլեոտիդային պոլիմորֆիզմների (բազմաձևություննրի), ինչպես նաև քիմերային գեներ մասին։ Բացի այդ, ՌՆԹ-ների սիքվենավորումը հնարավորություն է տալիս ստանալ քանակական բացարձակ տեղեկություններ փորձանմուշի տրանսկրիպտոմների մասին՝ ի տարբերություն միկրոչիպերի հարաբերական քանակական տվյալների։
Ծանոթագրություններ
Կատեգորիա:ՌՆԹ-ների սեքվենավորում Կատեգորիա:ՌՆԹ
Ջորջ Ֆլոյդի սպանություն
Ջորջ Ֆլոյդ (George Floyd), աֆրոամերիկացի, որը մահացել է 2020 թվականի մայիսի 25-ին այն պատճառով, որ Մինեապոլիսից սպիտակամորթ ոստիկան Դերեկ Շովինը ծնկով սեղմել է նրա պարանոցը և այդպես նրան պահել ավելի քան 7 րոպե, մինչդեռ Ջորջն ընկած էր ճանապարհին դեմքով դեպի ներքև ։ Ոստիկաններ Թոմաս Լեյնը և Ջ․ Ալեքսանդր Քուենգը նույնպես օգնում էին պահել Ֆլոյդին, իսկ Թու Թաոն կանգնած էր նրանց մոտ և պարզապես նայում էր ։ Միջադեպը տեղի է ունեցել Փաուդերհորնում (Մինեապոլիս, Մինեսոտա նահանգ) Ֆլոյդի՝ խանութում կեղծ չեկով գնումներ կատարելու կասկածանքով ձերբակալության ժամանակ, և մի քանի ականատեսների կողմից տեսագրվել է հեռախոսներով ։ Տեսանյութերը, որոնցում Ֆլոյդը բազմիցս ասում էր. «Ես չեմ կարողանում շնչել», արագորեն տարածվել են սոցիալական մեդիայում և հեռարձակվել ԶԼՄ-ներով։ Միջադեպին մասնակցած չորս ոստիկան հաջորդ օրը հեռացվել է աշխատանքից ։
Հետաքննությունների դաշնային բյուրոն միջադեպի հետաքննություն է սկսել Մինեապոլիսի ոստիկանության բաժնի խնդրանքով, մինչդեռ Մինեսոտայի քրեական հետապնդման բյուրոն հետաքննում է, թե արդյոք Մինեսոտայի օրենքների խախտումներ են եղել ։ Ֆլոյդի սպանությունը համեմատում են Էրիկ Գարների՝ 2014 թվականին տեղի ունեցած սպանության հետ, որը կրկնում էր․ «Ես չեմ կարողանում շնչել»։ Սպաները խեղդել են նրան ձերբակալության ժամանակ, թեև նա անզեն էր ։
Ֆլոյդի սպանությունից հետո Մինեապոլիս-Սենտ Փոլ շրջանում ցույցերը և բողոքի ակցիաները սկզբում եղել են խաղաղ, սակայն կտրուկ բռնության են վերածվել, երբ ոստիկանությունը խաղաղ ցուցարարների վրա սկսել է օգտագործել արցունքաբեր գազ և ռետինե փամփուշտներ։ Արդյունքում ոստիկանության բաժնում կոտրվել են պատուհանները, հրկիզվել է երկու խանութ, իսկ հարակից շրջաններում գտնվող մյուս խանութները թալանվել և վնասվել են ։ Իրավապահ մարմինները պատասխանել են արցունքաբեր գազով և ռետինե փամփուշտներով ։
Ջորջ Ֆլոյդ
Ջորջ Ֆլոյդը 46-ամյա աֆրոամերիկացի էր։ Ծնունդով Տեխաս նահանգի Հյուստոն քաղաքից, նա հաճախել է Եյթսի միջնակարգ դպրոցը որպես բազմասպորտ մարզիկ և ավարտել է այն 1993 թվականին ։ Նա ռեփեր էր, որը կապված է եղել Հյուստոնի Screwed Up Click հիփ հոփ խմբի հետ և հանդես է եկել «Big Floyd» կեղծանունով DJ Screw-ի կողմից թողարկված միքսթեյփերի վրա ։ Ֆլոյդը Մինեսոտա է տեղափոխվել 2014 թվականին։ Նա ապրել է Սենթ Լուիս Պարկում և հինգ տարի աշխատել է որպես մոտակա Minneapolis ռեստորանի պահակ ։ Իր մահվան պահին նա արդեն կորցրել էր աշխատանքը COVID-19 համավարակով պայմանավորված Մինեսոտայի տանը մնալու հրամանի ժամանակ ։ Ֆլոյդը ունեցել է երկու դուստր՝ 6 և 22 տարեկան, որոնք մնացել են Հյուստոնում ։
Ոստիկանության աշխատակիցներ
44-ամյա Դերեկ Շովինը նույնականացվել է որպես սպա, որը ծնկով գետնին էր սեղմում Ֆլոյդի պարանոցը։ Նա Մինեապոլիսի ոստիկանական վարչությունում սպա է աշխատել 2001 թվականից ի վեր ։ Շովենը 18 բողոք է ունեցել իր պաշտոնական ծառայողական ցուցակում, որոնցից երկուսն ավարտվել են վարչության կողմից կարգապահական տույժով, այդ թվում՝ նկատողությամբ պաշտոնական նամակներով ։ Նա ոստիկանության հետ մասնակցել է երեք փոխհրաձգությունների, որոնցից մեկն ավարտվել է մահացու ելքով ։
Նախնական շփում
Ակումբի նախկին սեփականատեր Մայա Սանտամարիայի խոսքերով՝ Ֆլոյդը և Շովինը աշխատել են որպես պահակներ և մասամբ համընկնող հերթապահություններ են ունեցել լատինական El Nuevo Rodeo գիշերային ակումբում։ Սակայն ակնհայտ չէ, թե արդյոք նրանք ճանաչում էին միմյանց ։
Ձերբակալություն և ոստիկանության նախնական հայտարարություններ
Մայիսի 25-ի երեկոյան ժամը 8-ից հետո՝ Հիշատակի օրը, Մինեապոլիսի ոստիկանության բաժնի աշխատակիցները արձագանքել են Մինեապոլիսի Փաուդերհորն շրջանի Չիկագոյի հարավային պողոտայում «կատարված կեղծիքին»։ Ըստ WCCO-TV-ի՝ ենթադրվում էր, որ Ֆլոյդը «փորձել է կեղծ փաստաթղթեր օգտագործել մոտակա նպարեղենի խանութում»։ Ոստիկանության տվյալներով՝ Ֆլոյդը գտնվել է մեքենայում և «ինչ-որ բանի ազդեցության տակ է եղել»։ Ոստիկանության բաժնի ներկայացուցիչն ասել է, որ սպաները հրամայել են իրեն դուրս գալ մեքենայից, ինչից հետո նա դիմադրել է ձերբակալությանը ։
Այն ժամանակ, երբ ոստիկանությունն ի սկզբանե պնդում էր, որ Ֆլոյդը դիմադրել է ձերբակալությանը, տեսանյութը մոտակա խանութից «ցույց է տալիս, որ ոստիկանները նրան հանգիստ ձերբակալում են», ինչպես հայտնել է CBS News-ը ։
Մինեապոլիսի ոստիկանության տվյալներով՝ սպաները «կարողացել են ձեռնաշղթաներ հագցնել կասկածյալին և նշել, որ նա, կարծես, առողջական խնդիրներ ունի։ Աշխատակիցները շտապօգնություն են կանչել» ։ Մինեապոլիսի հրշեջ պահպանության նախարարության համաձայն՝ բուժաշխատողները Ֆլոյդին տեղափոխել են դեպքի վայրից, կրծքավանդակի մերսում արել և այլ փրկարարական միջոցառումներ ձեռնարկել տղամարդու համար, որը ոչ մի ռեակցիաներ չէր ցուցադրում ։ Ֆլոյդին հասցրել են Հենեփին շրջանի բուժկենտրոն, որտեղ պաշտոնապես հայտարարվել է, որ նա մահացել է ։ Համաձայն Մինեապոլիսի ոստիկանության հայտարարության՝ միջադեպում զենք չի օգտագործվել ։
Ձերբակալության տեսանյութեր
Ձերբակալության մի մասը նկարահանվել է ականատեսների կողմից և հրապարակվել է Facebook Live-ում ։ Տեսանյութի սկզբում Ֆլոյդին արդեն սեղմել են գետին, իսկ սպա Շովինի ծունկը եղել է նրա պարանոցին ։ Ֆլոյդը բազմիցս ասել է Շովինին․ «Խնդրում եմ» և «Ես չեմ կարողանում շնչել»՝ դրա հետ մեկտեղ տնքոց և հեկեկոց հանելով ։ Կադրից դուրս անհայտ մի մարդ ասել է ոստիկաններին․ «Դուք նրան արդեն ձերբակալել եք։ Հնարավորություն տվեք, որ նա շնչի» ։
Այն բանից հետո, երբ Ֆլոյդն ասել է․ «Ես շուտով կմահանամ», Շովինն հրամայել է Ֆլոյդին «թուլանալ» ։ Ոստիկանությունը հարցրել է Ֆլոյդին․ «Ի՞նչ ես ուզում», ինչին Ֆլոյդը կրկնել է․ «Ես չեմ կարողանում շնչել» և շարունակել․ «Խնդրում եմ․․․ ծունկը պարանոցիս վրա, ես չեմ կարողանում շնչել»։ Ոստիկանները հրամայել են Ֆլոյդին «կանգնել և նստել մեքենայի մեջ», ինչին նա պատասխանել է․ «Ես այդպես էլ կանեմ․․․ Ես չեմ կարողանում շարժվել» ։ Ֆլոյդը սկսել է գոռալ․ «Մամա՛», նա բողոքել է․ «Որովայնս ցավում է, պարանոցս ցավում է» և ջուր է խնդրել։ Ոստիկանությունը չի արձագանքել դրա վրա։ Ֆլոյդն աղաչել է, որ չսպանեն իրեն ։
Ֆլոյդի քիթը սկսել է արյունահոսել ։ Ականատեսներից ևս մեկը հայտնել է ոստիկանությանը, որ Ֆլոյդը չի դիմադրում ձերբակալությանը։ Ոստիկանությունը հայտնել է կողմերին, որ իբր Ֆլոյդն ասել է, «որ իրան լավ է զգում», ինչին ականատեսներից մեկը պատասխանել է, որ Ֆլոյդը «լավ վիճակում չէ» ։
Վերջիվերջո Ֆլոյդը դադարել է շարժվել, սակայն Շովինն իր ծունկը դեռ պահում էր նրա պարանոցի վրա ։ Ականատաեսները խնդրել են հեռացնել ծունկը նրա պարանոցից և ստուգել Ֆլոյդի երկազարկը ։ Կադրից դուրս ձայնը հարցրել է․ «Նրանք սպանե՞լ են նրան» ։
Հետո ժամանել է շտապօգնությունը։ Շովինը դեռ պահել է ծունկն այնքան ժամանակ, մինչև բուժօգնությունը Ֆլոյդին չի պառկեցրել պատգարակի վրա։ Ֆլոյդին տեղափոխել են շտապօգնության մեքենա և տարել  ։ Ականատաեսը կադրից դուրս ասել է, որ ոստիկանությունը «պարզապես սպանել է» Ֆլոյդին ։
Շովինը ծնկով սեղմում էր Ֆլոյդի պարանոցն առնվազն 7 րոպե, ներառյալ 4 րոպեն այն բանից հետո, երբ Ֆլոյդը դադարել է շարժվել ։
Հետևանքներ
Մայիսի 26-ին Մինեապոլիսի ոստիկանության պետ Մեդարիա Արադոնդոն հայտարարել է, որ սպաներն ուղարկվել են արձակուրդ ։ Ավելի ուշ նույն օրը չորս սպաներն էլ ազատվել են աշխատանքից։
Նույն օրը Հետաքննությունների դաշնային բյուրոն (ՀԴԲ) հայտարարել է, որ դիտարկում է այդ միջադեպը։ Սպաների մարմինների վրա տեղադրված դիտարկման տեսախցիկների կադրերը փոխանցվել են Մինեսոտայի հանցագործների ձերբակալման բյուրո ։ Քաղաքացիական իրավունքների փաստաբան Բենջամին Քրամփը ներկայացնում է Ֆլոյդի ընտանիքի շահերը։
Մայիսի 27-ին Շովինի դեմ ուղղված ապատեղեկատվությունը սկսել էր տարածվել սոցիալական ցանցերում, ընդ որում հատկապես նկատելի էին պնդումներն այն մասին, որ գոյություն ունի Շովինի մասնակցությամբ լուսանկար, որում նա «Make White Great Again» գլխարկ է կրում։ Համաձայն մեկ այլ ապատեղեկատվության՝ Շովինը ԱՄՆ նախագահ Դոնալդ Թրամփի հետ նույն բեմում է եղել քաղաքական հանրահավաքի ժամանակ։ Ավելի ուշ այս տեղեկությունները կեղծ են հայտարարվել   ։
Մայիսի 28-ին Միացյալ Նահանգների արդարադատության նախարարությունը ՀԴԲ-ի հետ համատեղ հայտարարություն է հրապարակել, որում ասվում էր, որ նրանք Ֆլոյդի մահվան հետաքննությունը դարձրել են «գլխավոր առաջնահերթություն»։ Նրանք հայտարարել են, որ նշանակել են քրեական գործերով հետաքննությունների դաշնային բյուրոյի փորձառու դատախազներին և քննիչներին և կարգադրել հետաքննության հետևյալ քայլերը․ «Բազմակողմանի հետաքննությունը թույլ կտա ստանալ առկա բոլոր տեղեկությունները և հանգամանորեն գնահատել վկաներից ստացված ապացույցներն ու տեղեկությունները։ Եթե պարզվի, որ տեղի է ունեցել Դաշնային օրենքի խախտում, ապա քրեական գործ կհարուցվի» ։
Մինեսոտայի համալսարանը հայտարարել է, որ կսահմանափակի կապերը Մինեապոլիսի ոստիկանության վարչության հետ և այլևս պայմանագիր չի կնքի տեղական ոստիկանության բաժնի հետ՝ խոշոր միջոցառումներին աջակցելու համար ։
Հուշարձաններ, բողոքներ և անկարգություններ
Մինեապոլիսում հասարակական վրդովմունքի ալիքի ժամանակ Չիկագո պողոտայում` Ֆլոյդի մահվան վայրում, ավտոբուսի կանգառը մայիսի 26-ի օրվա ընթացքում դարձել է հանպատրաստից հուշարձան՝ բազմաթիվ ցուցապաստառներով և Black Lives Matter շարժմանը հղումներով ։ Օրեցօր ավելի ու ավելի շատ մարդիկ էին դուրս գալիս ցույցերի Ֆլոյդի մահվան պատճառով։ Ամբոխի կազմում, ըստ գնահատականների, հարյուրավոր մարդիկ են եղել  ։ Նրանք շարժվել են դեպի Մինեապոլիսի ոստիկանության 3-րդ տեղամաս ։ Մասնակիցներն օգտագործել են պաստառներ և կարգախոսներ այնպիսի արտահայտություններով, ինչպիսիք են «Justice for George» (արդարություն Ջորջի համար), «I Can't Breathe» (Ես չեմ կարող շնչել) և «Black Lives Matter» (Սևամորթների կյանքը նշանակություն ունի) :
Բողոքի ակցիան հարյուրավոր մարդկանց է հավաքել։ Սկզբում այն խաղաղ է ընթացել, բայց աստիճանաբար վերածվել է բռնության, որի գագաթնակետն այն էր, որ տեղամասը վանդալիզմի է ենթարկվել ոստիկանական մեքենաների պատուհաններին ցուցարարների կողմից նետած քարերի և փոշիացրած ներկերի պատճառով ։ Չիկագոյի հարավային պողոտայից մինչև 3-րդ տեղամաս երթից հետո ցուցարարների մի փոքր խումբ անջատվել է նախնական ամբոխից և վանդալացրել 3-րդ տեղամասի շենքը և ոստիկանական մեքենաները։ Նրանք կարծում էին, որ սպաներն այնտեղ էին աշխատում ։ Երեկոյան ժամը 8-ին ոստիկանությունը հատուկ հագուստով քիմիական նյութեր է արձակել ամբոխի մեջ ։
Բողոքի ակցիաները շարունակվել են նաև մայիսի 27-ին, այդ թվում՝ Չիկագոյի հարավային պողոտայում։ Ցուցարարները նաև բողոքում էին ոստիկանական բաժանմունքի շենքի մոտ, որտեղ նախօրեին երեկոյան վանդալիզմի ակտ էր իրականացվել։ Երեկոյան ժամը 6-ից սկսած՝ ոստիկանությունը սկսել է քիմիական գրգռիչ թունավոր նյութեր կիրառել և կրակել ռետինե փամփուշտներով տեղամասում բազմաթիվ բողոքողների վրա։ Սոցիալական ցանցերում բազմաթիվ տեսահոլովակներ ցույց են տվել, որ որոշ ցուցարարներ ջարդում են տեղամասի պատուհանները և առարկաներ են նետում ոստիկանության վրա ։ Երեկոյան Իսթ Լեյք Սթրիթի վրա AutoZone-ը հրկիզվել է, և սոցիալական ցանցերում սկսել են հոլովակներ տարածվել տեղի ունեցող զանգվածային կողոպուտների մասին ։
Մինեապոլիսի Միդթաուն համայնքում ավելի քան 30 ձեռնարկություն վնասվել է հինգշաբթի առավոտյան տեղի ունեցած գործողություններից։ Գրավատան սեփականատերը մահացու վիրավորել է մի մարդու, որը, նրա կարծիքով, կողոպտել է իր ձեռնարկությունը ։ Հրկիզվել է Wendy's-ը, իսկ հարակից շրջաններում գտնվող մյուս խանութները թալանվել և վնասվել են, ներառյալ Target-ը և Dollar Tree-ն ։
Երբ մայիսի 28-ին Մինեապոլիսում վրա է հասել գիշերը, 3-րդ տեղամասին հարակից շենքերում երկու կողմից հրդեհներ են վառվել, և շենքի ներսում աշխատել է հրշեջ ազդանշանը։ Ոստիկանությունը ցուցարարների դեմ արցունքաբեր գազ է կիրառել, քանի որ շենքը շրջապատող ժամանակավոր ցանկապատը քանդվել է։ Ավելի ուշ երրորդ տեղամասի շենքը գրավվել է ցուցարարների կողմից, իսկ ոստիկանությունը տարհանվել է։ Այնուհետև ցուցարարները սկսել են հրկիզել շենքը ։
Տեղի ժամանակով առավոտյան ժամը 5-ին CNN-ի լրագրող Օմար Խիմենեսն անձնակազմի մի քանի անդամների հետ ձերբակալվել է Մինեապոլիսի ոստիկանության կողմից բողոքի ցույցերը լուսաբանող ուղիղ հեռուստատեսային ռեպորտաժի ժամանակ։ Ոստիկանությունը, ինչպես հաղորդվում է, հայտնել է նկարահանող խմբին, որ նրանք ձերբակալվել են, քանի որ չեն հետևել տեղափոխման հրահանգներին, սակայն ուղիղ հեռարձակումներն ապացուցել են հակառակը ։ CNN-ը հրապարակել է հայտարարություն, որում ասվել է, որ անձնակազմն իր աշխատանքը ճիշտ էր կատարում, և, հետևաբար, ձերբակալությունները եղել են մարդու իրավունքների բացահայտ խախտում ։
Ազգային բողոքի ակցիաներ
Բողոքի ցույցերը տեղի են ունեցել նաև Լոս Անջելեսում մայիսի 27-ին, որտեղ մոտավորապես 500-1000 ցուցարարներ բռնվել են իրար ձեռքերից, որպեսզի արգելափակեն քաղաքի կենտրոնի մոտ US-101-ի երկու ուղղությունները, նույն նշաններով և կարգախոսներով, ինչպես Մինեսոտայում ։ Ցուցարարները նաև կարճ ժամանակով կասեցրել են կալիֆոռնիական մայրուղու պարեկային մեքենայի շարժումը, նախքան ցրվելը երեկոյան ժամը 6:30-ին : Ավելի մանր բողոքի ցույցերը շարունակվել են մայիսի 28-ին Լոս Անջելեսի կենտրոնում՝ ոստիկանական վարչության կենտրոնակայանի մոտ ։
Բողոքի ակցիաներ են տեղի ունեցել մայիսի 28-ին և 29-ի առավոտյան Օհայո նահանգի Կոլումբուս քաղաքի Կապիտոլ սքվերում։ Դրանց մասնակցել է ավելի քան 300 մարդ, և չնայած բողոքներն ի սկզբանե խաղաղ բնույթ են կրել, բռնությունն ու վնասը առաջացել են ոստիկանության կողմից արցունքաբեր գազի կիրառումից հետո ։ Ավելի ուշ ցույցերը գնալով ավելի կատաղի էին դառնում, վնասվում էին ձեռնարկությունները, ավտոբուսի կանգառները և Օհայոյի շենքերի պատուհանները։ Շուտով ոստիկանությունը ձերբակալել է որոշ ցուցարարների ։
Մայիսի 28-ին Կոլորադո նահանգի Դենվեր քաղաքում ցուցարարները փակել են մայրուղիները՝ բողոքելով Ջորջ Ֆլոյդի մահվան պատճառով։ Ոստիկանությունը ռետինե փամփուշտներ և գազային բալոններ է օգտագործել ամբոխի վրա, և ինչ-որ պահի ավտոմոբիլիստներից մեկը միտումնավոր շրջվել է, որպեսզի անցնի ցուցարարի վրայով ։
Նյու Յորքում մայիսի 28-ին գրեթե 100 ցուցարարներ հավաքվել են Յունիոն սքվերում ։ Ավելի քան 40 մարդ ձերբակալվել է ոստիկանության հետ բախումից հետո, որը փողոցներն ազատ էր պահում տրանսպորտի երթևեկության համար ։
Մոտավորապես 40 մարդկանց լուռ ցույցերը Թենեսի նահանգի Մեմֆիս քաղաքում, բողոքում էին Ֆլոյդի, Բրիոնա Թեյլորի և Ահմադ Արբերիի մահվան պատճառով ։
Արտաքին հղումներ
Կատեգորիա:Ջորջ Ֆլոյդի մահ Կատեգորիա:2020 մահեր Կատեգորիա:2020 սպանություններ Կատեգորիա:Մարդու իրավունքների խախտումը իրավապահ մարմինների կողմից Կատեգորիա:Ռասիզմ
Քրեյգ Ռոբինսոն
Քրեյգ Ֆիլիպ Ռոբինսոն (Craig Phillip Robinson, ), ամերիկացի հեռուստատեսության և կինոյի դերասան, սթենդափ կատակերգու և երգիչ։ Հանդիսատեսին առավել հայտնի է «Օֆիս» սիթքոմում Դերիլ Ֆիլբինին մարմնավորելու համար, ինչպես նաև «Անանասային էքսպրես» (2008), «Միսս Մարտ» (2009), «Հավերժ Շրեկ» (2010), «Տաք լոգարան ժամանակի մեքենա» (2010), «Սա վերջն է» (2013) և մի շարք այլ գեղարվեստական կինոնկարներում հանդես գալու համար։
Արտաքին հղումներ
Կատեգորիա:1971 ծնունդներ Կատեգորիա:Հոկտեմբերի 25 ծնունդներ Կատեգորիա:Ամերիկացի դերասաններ Կատեգորիա:Հոլիվուդյան դերասաններ Կատեգորիա:Չիկագո քաղաքում ծնվածներ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի երգիչներ Կատեգորիա:Ամերիկացի կատակերգուներ Կատեգորիա:Հնչյունավորողներ
Դիկոմո
Դիկոմո (Δίκωμο, Dikmen), քաղաք Կիպրոսի Հանրապետության Կիրենիայի շրջանում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության կազմում։ Բնակչությունը կազմում է մոտ 3700 մարդ։ Դիկոմոյում է ծնվել Կիպրոսի Հանրապետության 6-րդ նախագահ Դեմետրիս Չրիստոֆիասը։
Ֆելիքս Հակոբյան
Ֆելիքս Սահակի Հակոբյան, հայ ճարտարապետ։
Կենսագրություն
1958 թվականին ավարտել է Երևանի պոլիտեխնիկական համալսարանը։ Նույն թվականից աշխատում է Երևաննախագիծ ինստիտուտում։ 1993-2000 թվականներին դասավանդել է ԵՊՃՇՀ-ում։ 1997-2003 թվականներին աշխատել է «Ասք» նախագծային շինարարական ընկերությունում։
Հակոբյանի նախագծերով Երևանում կառուցվել են սրճարաններ, հյուրանոցներ, բնակելի շենքեր, Դիլիջանում՝ էլեկտրահաշվիչ մեքենաների ուսումնարանը (1968) ։
Լոնգվիլետ
Լոնգվիլետ (Longuevillette), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 75 մարդ, բնակչության խտությունը` 36.41 մարդ/կմ²։ Բնակավայրը զբաղեցնում է 2.06 կմ² տարածք։
Աշխարհագրություն
Գտնվում է Փարիզ քաղաքից 145 կմ հյուսիս, Ամյեն քաղաքից 26 կմ հյուսիս։
Տնտեսություն
2010 թվականին ուներ 48 աշխատունակ (15-64 տարեկան) բնակիչ, որոնցից ակտիվ էին 38-ը, իսկ ոչ ակտիվները` 10։ Ակտիվության ցուցանիշը կազմում է 79,2 %։ 38 աշխատունակ մարդկանցից աշխատել է 35 անձ (17 տղամարդ և 18 կին)։ Գործազուրկ են եղել 3 անձ (1 տղամարդ և 2 կին)։ 10 անաշխատունակներից 2-ը եղել են աշակերտներ կամ ուսանողներ, 4-ը` թոշակառուներ, իսկ 4-ը չեն աշխատել տարբեր պատճառներով ։
Բեզենցոնե
Բեզենցոնե (Besenzone), կոմունա Իտալիայում, գտնվում է Էմիլիա Ռոմանիա մարզում՝ Պիաչենցա գավառում։
Բնակչությունը ըստ 2008 թվականի տվյալների, կազմում է 988 մարդ։ Բնակչության միջին խտությունը՝ 42 մարդ/կմ²։ Զբաղեցնում է 23 կմ² տարածք։ Փոստային ինդեքս՝ 29010։ Հեռախոսային կոդը՝ 0523։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Քրիս Վայց
Կենսագրություն
Քրիս Վայցը ծնվել է 1969 թվականի նոյեմբերի 30-ին Նյու Յորքում դերասանուհի Սյուզան Քոների և գրող ու հագուստի դիզայներ Ջոն Վայցի (գերմանացի հրեա փախստականների ընտանիքից) ընտանիքում։ Նրա տատիկը՝ դերասանուհի Լուպիտա Տովարը, համր կինոյի աստղ է, պապը՝ հայտնի կինոպրոդյուսեր Փոլ Քոները։ Նրա եղբայրը՝ Փոլ Վայցը, նույնպես ռեժիսոր է, և երկուսն էլ մասնակցել են 1999 թվականի «Ամերիկյան թխվածք» երիտասարդական կատակերգության բեմադրությանը։
Քրիս Վայցը ունի անգլերեն գրականության աստիճան, որը ձեռք է բերվել Թրինիթի քոլեջում ։
Անձնական կյանք
Ամուսնացած է Մերսեդես Մարտինեսի հետ, ամուսնության ժամանակ ծնվել է մեկ երեխա։
Ծանոթագրություններ
Կատեգորիա:21-րդ դարի դերասաններ Կատեգորիա:Ամերիկացի կինոպրոդյուսերներ Կատեգորիա:Ամերիկացի սցենարիստներ Կատեգորիա:Սցենարիստներ այբբենական կարգով Կատեգորիա:Ամերիկացի կինոռեժիսորներ Կատեգորիա:21-րդ դարի կինոռեժիսորներ Կատեգորիա:Կինոռեժիսորներ այբբենական կարգով Կատեգորիա:Ամերիկացի պրոդյուսերներ Կատեգորիա:Ամերիկացի դերասաններ
Օրֆալու
Օրֆալու, գյուղ Հունգարիայի Հանրապետության Վաշ մարզում։ Ըստ 2008 թվականի մարդահամարի՝ գյուղի բնակչությունը կազմում է 67 մարդ, իսկ բնակչության միջին խտությունը 9.7 մարդ/կմ²։
Արտաքին հղումներ
Կատեգորիա:Վաշ մարզի բնակավայրեր Կատեգորիա:Հունգարիայի գյուղեր
Գերմանական Վերածնունդ
Գերմանական Վերածնունդ, Հյուսիսային Վերածննդի ժամանակ տարածված մշակութային ու գեղարվեստական շարժումներից, որը 15-16-րդ դարերում լայն տարածում է գտել գերմանացի մտածողների շրջանում։ Այն սկիզբ է առել Իտալական Վերածննդի ազդեցության ներքո։ Գերմանական մի շարք նահանգներում և իշխանություններում Վերածննդի հումանիզմի տարածումը մեծ ազդեցություն է ունեցել արվեստի և գիտության ճյուղերի զարգացման վրա։ Մեծ առաջընթաց գրանցվեց ճարտարապետության, արվեստի, գիտության զանազան բնագավառներում։ Գերմանիայում տեղի ունեցած երկու կարևոր իրադարձությունները՝ տպագրահաստոցի ստեղծումն ու ռեֆորմացիայի հաստատումը, 16-րդ դարում լայն տարածում գտան ողջ Եվրոպայում։
Ամենաազդեցիկ գերմանացի հումանիստներից մեկն էր Կոնրադ Կելտիսը (1459–1508): Նա կրթություն է ստացել Քյոլնում և Հայդելբերգում, հետագայում ճանապարհորդել է Իտալիայով մեկ՝ լատինական և գերմանական ծագման ձեռագրերի հետքերով։ Մեծապես ոգեշնչվելով Կոռնելիոս Տակիտոսից՝ Ցելտիսը վերջինիս «Գերմանիա» աշխատության շնորհիվ ներկայացրել է Գերմանիայի պատմությունն ու աշխարհագրությունը։ Հարկ է նշել, որ նա իրեն գտել է նաև պոեզիայում և իր ստեղծագործություններում լատիներենով գովաբանել է Գերմանիան։ Մեկ այլ կարևոր դեմք էր Հովհաննես Ռեյքլինը (1455–1522), որը սովորել է Իտալիայի տարբեր շրջաններում՝ հետագայում դասավանդելով հունարեն։ Նա ուսումնասիրել է եբրայերեն՝ մաքրազերծելու քրիստոնեությունը, բայց հանդիպել է եկեղեցու դիմադրությանը։
Գերմանական Վերածննդի ժամանակաշրջանի մեծագույն վարպետներից է Ալբերխտ Դյուրերը, որը հայտնի է փայտի վրա փորագրություն անելու արվեստով։ Այն հետագայում լայն տարածում է գտել Եվրոպայում։ Այս ժամանակաշրջանի կարևոր ճարտարապետական ձեռքբերումներ են համարվում Լանդսհուտի հերցոգների համար կառուցված բնակավայրը, Հայդլբերգի ամրոցը, Աուգսբուրգի քաղաքային խորհրդարանը, ինչպես նաև Մյունխենի Մյունխենյան բնակավայրում գտնվող հնագիտական կենտրոնը, որը Վերածննդի ժամանակաշրջանին պատկանող ամենամեծ սրահն է Ալպերի հյուսիսում ։
Անդրադարձ
Արագ զարգացող տնտեսության արդյունքում Վերածնունդը դասական գրականության մեջ սկսեց ավելի շատ արծարծվել։ 16-րդ դարի սկզբին Գերմանիան, չնայած ուրբանիզացիայի ցածր մակարդակի՝ համեմատած Իտալիայի կամ Նիդերլանդների, Եվրոպայի ամենաբարգավաճ երկրների շարքին էր դասվում։ Որոշ արդյունաբերական ճյուղերի՝ մետաղագործության, հանքագործության, տեքստիլ արդյունաբերության, զարգացումը նպաստեց Գերմանիայի բարգավաճմանը։ Հարկ է նշել՝ գրքի տպագրությունը սկիզբ է առել Գերմանիայում, և գերմանացի տպագրիչների շնորհիվ այս նորույթը հասավ աշխարհի տարբեր երկրներ։
Արվեստ
Փայտի վրա փորագրություն անելու արվեստը շատ ավելի զարգացած էր Գերմանիայում և «Ցածրադիր երկրներում», քան Եվրոպայի այլ երկրներում։ Գերմանացինները ստանձնեցին գրքի նկարազարդումները Եվրոպա հասցնելու առաքելությունը՝ այլ քաղաքներում բնակվող խմբագիրներին փայտանյութեր տրամադրելով։ Գերմանական Վերածննդի ամենաանվանի նկարիչը՝ Ալբրեխտ Դյուրերը իր կարիերան սկսել է՝ աշակերտելով Միքայել Վոլգեմուտին։ Դյուրերը աշխատանքներ էր տանում այդ ժամանակաշրջանի ամենայուրօրինակ ոճով նկարազարդված գրքի՝ «Նյուրեմբերգյան ժամանակագրության» վրա, որը հրատարակվել է իր կնքահոր և Եվրոպայի ամենահայտնի տպիչի, հրատարակողի՝ Անտոն Կոբերգերի կողմից ։
1490 թվականին ավարտելով աշակերտումը՝ Դյուրերը 4 տարի անընդմեջ Գերմանիա և մի քանի ամիս Իտալիա ճանապարհորդություն իրականացնելուց հետո Նյուրնբերգում սկսեց հանդես գալ որպես դասընթացավար։ Նրան անմիջապես հաջողությունը ժպտաց, և նրա անունը հայտնի դարձավ Եվրոպայում՝ իր անթերի ու յուրօրինակ փորագրությունների շնորհիվ։ Չնայած նրա աշխատանքներում նկատվում էր գերմանական ոճը, բայց իտալական ոճի ազդեցությունը ավելի ակնառու էր։ Նրա աշխատանքները արտացոլում էին Գերմանական Վերածնունդը վիզուալ արվեստում, որը հաջորդող 40 տարում տարածվեց Նիդերլանդներում և Ֆրանսիայում՝ դառնալով ամենամեծ նորարարությունը հյուսիսային եվրոպական արվեստում։ Դյուրերը իր աջակցությունը ցուցաբերեց Մարտին Լյութերին, բայց շարունակեց ստեղծել «Մադոննաներ» (արվեստի տեսակ), այլ կաթոլիկ պատկերներ և պատկերել Ռեֆորմացիայի հայտնի առաջնորդների դիմանկարները ։
Դյուրերը մահացել է 1528 թվականին, իսկ մինչ այդ հայտնի էր, որ ռեֆորմացիայի պառակտումը մշտական բնույթ կկրի, բայց գալիք սերնդի նրա աշակերտներին չհաջողվեց խուսափել այդ ամենի մասը դառնալուն։ Ամենահայտնի գերմանացի նկարիչները դարձան բողոքականներ և նրանք զրկվեցին կրոնական թեմայով ստեղծագործելու հնարավորությունից, որը նրանց եկամտի գլխավոր աղբյուրն էր։ Մարտին Լյութերը հրաժարվեց կաթոլիկ պատկերներ նկարելուց, իսկ Լուկաս Կրանախ Ավագը՝ Լյութերի մոտ ընկերներից մեկը, դարձավ «Լյութերյան արվեստի» ստեղծագործողներից մեկը։ «Լյութերյան արվեստի» փուլն ավարտվեց մինչև 1550 թվականը՝ Կալվինականության ազդեցության ներքո, իսկ կրոնական թեմայով աշխատանքները այլևս չցուցադրվեցին այն վայրերում, որտեղ տարածված էր բողոքականությունը։ Ենթադրվում է, որ սա էր պատճառ հանդիսացել, որ գերմանական արվեստը հետզարգացեում ապրի մոտ 1550 թվականին, բայց հաջորդող տասնամյակներին գերմանացի արվեստագետները շատ հնարամիտ գտնվեցին՝ ներկայացնելով այլ թեմաներ, որոնք կլարացնեն իրենց գրքերում գտնվող բացը։ Կրանախը, դիմանկարներ պատկերելուց զատ, նորարություն մտցրեց՝ պատկերելով ուղղահայաց դիրքով սադրիչ, մերկ, դասական և աստվածաշնչյան թեմաներով պատկերներ ։
Յոհան Գուտենբերգ (1398-1468)
Յոհան Գուտենբերգը համարվում է Գերմանական Վերածննդի ամենաազդեցիկ դեմքը ։ Վերջինիս մոտ ազատ մտածողության, հումանիզմի և գյուտարարության դրսևորումը եղել է հենց Վերածննդի ժամանակ, բայց նա վերջինիս ձևավորման հարցում գործում ևս զգալի ներդրում է ունեցել։ Նրա ամենահայտնի գյուտը 1440 թվականին ստեղծած տպագրահաստոցն է։ Գուտենբուրգի գյուտի շնորհիվ բազմաթիվ հումանիստներ, ռեֆորմիստներ և այլք հնարավորություն ստացան շրջանառության մեջ դնել իրենց գաղափարները։ Նա նաև հրատարակել է մի չափազանց կարևոր նշանակության գործ՝ «Գութենբերգի Աստվածաշունչը», որով ազդարարվել է Գուտենբուրգյան հեղափոխության և Արևմտյան աշխարհում տպագիր գրքի տարածման սկիզբը։
Յոհան Ռեյխլին (1455-1522)
Յոհան Ռեյխլինը համաշխարհային մշակույթի ամենաազդեցիկ դեմքն էր, որն այդ ժամանակ դասավանդում էր Գերմանիայում։ Նա և՛ հունարենի, և՛ եբրայերենի գիտակ էր։ Փայլուն կրթություն ստանալով՝ նա սկսել է դասավանդել նաև Բազելում։ Բազելից հեռանալուց հետո զբաղվել է ձեռագրեր ընդօրինակելով, ինչպես նաև սկսել է խորանալ իրավաբանության մեջ։ Ինչևէ նա առավել հայտնի է եբրայերենի ուսմունքն ուսումնասիրող իր աշխատության շնորհիվ։ Ի տարբերություն այդ ժամանակվա շատ մտածողների՝ Ռեյխլինը ամբողջովին ընկղմվել էր իր աշխատանքի մեջ՝ նույնիսկ ստեղծելով ձեռնարկ, որով կարելի էր քարոզել եբրայերեն հավատքի միջոցով։ Գիրքը, որը հայտնի է «De Arte Predicandi» (1503) անունով, հավանաբար այդ ժամանակաշրջանի ամենահայտնիներից է։
Ալբրեխտ Դյուրեր (1471–1528)
Ալբրեխտ Դյուրերը այն ժամանակ, ինչու չէ նաև այժմ էլ մնում է Գերմանական Վերածննդի ամենահայտնի նկարիչը։ Նա հայտնի էր Եվրոպայի սահմաններից դուրս և մեծ սեր էր տածում Իտալիայի նկատմամբ, որտեղ նրա աշխատանքները լայն տարածում էին գտել։ Նրան հաջողվել է ձուլել հյուսիսային ոճը Վերածննդի տարրերի հետ։ Նրա ամենահայտնի աշխատանքների շարքին են դասվում «Մելանխոլիա»-ն, «Չորս ձիավորները», «Ասպետը», «Մահը» և «Սատանան»։ Այլ ազդեցիկ նկարիչներից էին Լուկաս Կրանախ Ավագը, Դանուբյան դպրոցի և Քլայնմասթերի ներկայացուցիչները։
Մարտին Լյութեր (1483–1546)
Մարտին Լյութերը Բողոքականության հիմնադիրն է, որը քննադատել է կաթոլիկ քահանա Հովհաննես Տեցելին ինդուլգենցիաների վաճառքով զբաղվելու համար, որի դեմ հրատարակել է 95 թեզիսները (1517 թ. հոկտեմբեր), որով էլ նշանավորվում է Ռեֆորմացիայի սկզբնավորումը ։ Նա առաջինն էր, որ Աստվածաշունչը լատիներենից թարգմանեց գերմաներեն՝ քրիստոնյա ձեռագրերն ավելի հասանելի դարձնելով հասարակությանը և խթանելով գերմաներենի տարածումը։
Ծանոթագրություններ
Կատեգորիա:Հյուսիսային Վերածնունդ Կատեգորիա:Գերմանիայի արվեստ Կատեգորիա:Գերմանիայի մշակույթ
Լուվանկուր
Լուվանկուր (Louvencourt), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 263 մարդ, բնակչության խտությունը` 33.98 մարդ/կմ²։ Բնակավայրը զբաղեցնում է 7.74 կմ² տարածք։
Աշխարհագրություն
Գտնվում է Փարիզ քաղաքից 140 կմ հյուսիս, Ամյեն քաղաքից 26 կմ հյուսիս-արևելք։
Տնտեսություն
2010 թվականին ուներ 151 աշխատունակ (15-64 տարեկան) բնակիչ, որոնցից ակտիվ էին 108-ը, իսկ ոչ ակտիվները` 43։ Ակտիվության ցուցանիշը կազմում է 71,5 %։ 108 աշխատունակ մարդկանցից աշխատել է 101 անձ (54 տղամարդ և 47 կին)։ Գործազուրկ են եղել 7 անձ (3 տղամարդ և 4 կին)։ 43 անաշխատունակներից 10-ը եղել են աշակերտներ կամ ուսանողներ, 17-ը` թոշակառուներ, իսկ 16-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Հյուսվածքային հեղուկ
Հյուսվածքային հեղուկ, օրգանիզմի ներքին միջավայրի բաղադրամաս, որը գտնվում է արյունատար անոթների ու բջիջների միջև, կազմությամբ նման է պլազմային և ծառայում է որպես միջբջջային նյութ օրգանիզմի համար։
Հյուսվածքային հեղուկն անգույն է, թափանցիկ։ Այն ձևավորվում է արյան հեղուկ մասից՝ պլազմայից, որն արյունատար անոթների պատերի միջով անցնում է միջբջջային տարածություն։ Հյուսվածքային հեղուկի և արյան միջև տեղի է ունենում նյութափոխանակություն. արյունից սննդանյութերն սկզբում անցնում են հյուսվածքային հեղուկ, ապա՝ բջիջներ, իսկ բջիջների կենսագործունեության արգասիքները տեղաշարժվում են հակառակ ուղղությամբ՝ բջիջներից դեպի հյուսվածքային հեղուկ, ապա արյուն։ Հյուսվածքային հեղուկի մի մասն անցնում է ավշային անոթներ և վերածվում ավշի։
Մարդու օրգանիզմում պարունակվում է շուրջ 11 լիտր հյուսվածքային հեղուկ։
Ձևավորում ու հեռացում
Պլազման և հյուսվածքային հեղուկը ունեն նման քիմիական բաղադրություն։ Պլազման արյան գլխավոր բաղադրիչն է և հյուսվածքային հեղուկի հետ կապված է անցքերով և մազանոթների էնդոթելերով։
Ձևավորում
Հիդրոստատիկ ճնշումը առաջանում է սրտի կծկումների պատճառով, որը ջուրը դուրս է մղում անոթներից։
Երկու ուժերի միջև հավասարակշրությունը տարբեր է մազանոթների տարբեր հատվածներում։ Զարկերակային հատվածի վերջում մեծ է հիդրոստատիկ ճնշումը, այդ պատճառով ջուրը և մյուս լուծույթներն անցնում են հյուսվածքային հեղուկի մեջ։ Երակային հատվածի վերջում մեծ է օսմոտիկ ճնշումը, այդ պատճառով նյութերն անցնում են մազանոթներ։ Այս տարբերությունը բացատրվում է արյան հոսքի ուղղությամբ և լուծույթներում հավասարակշրության բացակայությամբ։
Ավելորդ հյուսվածքային հեղուկի հեռացում
Հյուսվածքային հեղուկի չի կուտակվում հյուսվածքների բջիջների շուրջ, որովհետև ավշային համակարգը շարժման մեջ է դնում հյուսվածքային հեղուկը։ Հյուսվածքային հեղուկն անցնում է ավշային անոթների միջով և վերադառնում արյան մեջ։
Քիմիական բաղադրություն
Հյուսվածքային հեղուկը բաղկացած է ջրից, ամինաթթուներից, շաքարից, ճարպաթթուներից, կոֆերմենտներից, հորմոններից, նեյրոմեդիատորներից, աղերից, ինչպես նաև բջիջների կենսագործունեության արգասիքներից։ Հյուսվածքային հեղուկի քիմիական բաղադրությունը կախված է հյուսվածքների բջիջների և արյան միջև կատարվող նյութափոխանակությունից։ Դա նշանակում է, որ հյուսվածքային հեղուկը տարբեր հյուսվաքքներում ունի տարբեր բաղադրություն։
Արյան ոչ բոլոր բաղադրիչներն են անցնում հյուսվածքի մեջ։ Էրիթրոցիտները, թրոմբոցիտները և պլազմայի սպիտակուցները չեն կարող անցնել արյունատար անոթների պատերը։ Ստացված խառնուրդը, որը անցնում է նրանց միջով, հիմնականում արյան պլազման է առանց սպիտակուցների։ Հյուսվածքային հեղուկը պարունակում է նաև մի քանի տիպի լեյկոցիտներ, որոնք կատարում են պաշտպանական ֆունկցիա։
Գրականություն
Կատեգորիա:Հոմեոստազ Կատեգորիա:Կենսաբանական հեղուկներ Կատեգորիա:Ֆիզիոլոգիա
Բետոլա
Բետոլա  (Bettola), կոմունա Իտալիայում, գտնվում է Էմիլիա Ռոմանիա մարզում՝ Պիաչենցա գավառում։
Բնակչությունը կազմում է 3195 մարդ։ Բնակչության միջին խտությունը՝ 26 մարդ/կմ²։ Զբաղեցնում է 122 կմ² տարածք։ Փոստային ինդեքս՝ 29021։ Հեռախոսային կոդը՝ 0523։
Կոմունայի հովանավորն է Սուրբ Կույս Մարիամը։ Տոնը նշվում է սեպտեմբերի առաջին կիրակի օրը։
Արտաքին հղումներ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Քաթլին Սիբելիուս
Քաթլին Սիբելիուս (Kathleen Sebelius ) - ամերիկացի քաղաքական գործիչ, 2009 թվականից մինչև 2014 թվականը ԱՄՆ-ի առողջապահության և մարդկային ծառայությունների 21-րդ քարտուղար ։ Դրանից առաջ նա երկու անգամ ընտրվել է Կանզասի նահանգապետի պաշտոնում ՝ 2003 թվականից մինչև 2009 թվականը ՝ դառնալով պատմության մեջ երկրորդ կինը այս պաշտոնում։ 2008 թվականին ելույթ է ունեցել դեմոկրատներից ՝ Նախագահին Կոնգրեսին հղած ուղերձում։  Հանդիսանում է դեմոկրատ նահանգապետերի ասոցիացիայի պատվավոր անդամ։
Մանկություն և ընտանիք
Սիբելիուսը ծնվել և մեծացել է Օհայո նահանգի Ցինցինատի քաղաքում՝ կաթոլիկ ընտանիքում։ Նա մասնակցել է Ցինցինատիի շրջանի ցերեկային դպրոցների գագաթնաժողովին և ավարտել է Վաշինգտոնի Երրորդության համալսարանը, քաղաքագիտության բակալավրի աստիճանով։ Ավելի ուշ նա ստացել է պետական կառավարման մագիստրոսի աստիճան Կանզասի համալսարան ում։ 1974 թվականին տեղափոխվել է Կանզաս, որտեղ ութ տարի աշխատել է որպես Կանզասի օրենսդիր մարմնի ներկայացուցիչ, իսկ ութ տարի ՝ որպես ապահովագրության հանձնակատար, մինչև ընտրվել որպես նահանգապետ։
Սիբելիուսը Օհայոյի նախկին նահանգապետ Ջոն Ջիլիանի դուստրն է և, այդպիսով, իր ընտրվելուց հետո առաջինն է ԱՄՆ-ի նահանգապետի հայր-դուստր զույգում ։
Նրա ամուսինը ՝ Գարի Սիբելիուսը դաշնային դատարանի պաշտոնյա է և ԱՄՆ Ներկայացուցիչների պալատի նախկին ներկայացուցիչ Կիտ Սիբելիուսի որդին ՝ Հանրապետական կուսակցությունից։ Նրանք երկու որդի ունեն։ Նա նաև այցելում է իր մանկության վայրերը և հանգստյան տուն, որը գտնվում է Միչիգան նահանգի Տրավրաս Սիթի հյուսիսում գտնվող Լելենդ քաղաքում։ Սիբելիուսը ջազի երկրպագու է ։
Վաղ քաղաքական կարիերա
Սիբելիուսը զբաղեցրել է Կանզասի դատական իրավաբանների ասոցիացիայի (այժմ Կանզասի արդարադատության ասոցիացիա) գործադիր տնօրենի եւ գլխավոր լոբբիստի պաշտոնը 1977-1986 թվականից։ Նա առաջին անգամ Կանզասի Ներկայացուցիչների պալատ է ընտրվել 1986 թվականին։ 1994 թվականին նա լքել է Ներկայացուցիչների պալատը, որպեսզի առաջադրվի ապահովագրական հարցերով հանձնակատարի պաշտոնում։ Նա հրաժարվել է ընդունել ապահովագրական ընկերությունների ներդրումները և խոչընդոտեց հնդկական ընկերության հետ ամենամեծ պետական առողջության ապահովագրական ընկերության «Blue Cross Blue Shield Association»-ի առաջարկած միաձուլումը։
Մարզպետություն
Սիբելիուսն առաջին անգամ ընտրվել է Կանզասի նահանգապետ 2002 թվականին, վերընտրվել 2006 թվականին։
2002 թվականի ընտրություններ
2002 թվականին կայացած ընտրություններում Սիբելիուսը հաղթեց հանրապետական Թիմ Շլումբերգերին ՝ 53%, 45% -ի դիմաց։ Ընտրություններում տարած հաղթանակից հետո Սիբելիուսն ընդգրկվել է երկրի 20 ամենահայտնի նահանգապետերի ցուցակում :
Հղումներ
Կատեգորիա:Վիքիպեդիա:Վիքիտվյալների արժեքների վերաձևակերպմամբ հոդվածներ Կատեգորիա:Անձինք այբբենական կարգով Կատեգորիա:Ապրող անձինք Կատեգորիա:1948 ծնունդներ Կատեգորիա:Մայիսի 15 ծնունդներ Կատեգորիա:ԱՄՆ-ի դեմոկրատական կուսակցության անդամներ Կատեգորիա:21-րդ դարի ամերիկացի քաղաքական գործիչներ Կատեգորիա:Ամերիկացիներ իռլանդական ծագմամբ Կատեգորիա:Կանզասի համալսարանի շրջանավարտներ Կատեգորիա:ԱՄՆ-ի կին քաղաքական գործիչներ Կատեգորիա:Կին նախարարներ
Դուրգանաձոր (ամրոց)
Դուրգանաձոր, ավերված ամրոց Տավուշի մարզի Կողբից 4․5 կմ հարավ-արևմուտք՝ Պատաշար ամրոցից 2 կմ հյուսիս։ Երեք կողմից շրջապատված է զառիթափ և անտառապատ լանջերով (տեղաբնակները տեղանքն անվանում են «Դուքանաձոր»)։ Գտնվում է բարձունքի գագաթին։ Ունի օվալաձև հատակագծով պարսպաշար, որոնց ստորին շերտերը պահպանվել են։ Դրանք եռաշերտ են, ունեն 4-5 մետր լայնություն և կառուցված են բազալտի անմշակ քարերից։ Մուտքը եղել է հարավային կողմից, որը փոքր-ինչ ավելի մատչելի էր։ Ենթադրվում է, որ եղել է Պատաշար ամրոցի հենակետային ամրությունը և վերահսկել է Կողբ գետի կիրճով անցնող ճանապարհները։ Պահպանության գոտին կազմում է 2,28 հա, իսկ հուշարձանինը՝ 0,19 հա ։
ՀՀ կառավարության 2004 թվականի դեկտեմբերի 30-ի թիվ 1929-Ն որոշմամբ ներառվել է Կողբի պատմության և մշակույթի անշարժ հուշարձանների ցանկում ։
Ծանոթագրություններ
Կատեգորիա:Տավուշի մարզի հայկական բերդեր և ամրոցներ Կատեգորիա:Բերդեր այբբենական կարգով Կատեգորիա:Կողբ
Ալեքսեյ Բադին
Ալեքսեյ Բադին (Алексей Лаврентьевич Бадин, ), Բանվորա-գյուղացիական Կարմիր բանակի դիվիզիայի հրամանատար, Քաղաքացիական պատերազմի մասնակից, Կարմիր դրոշի կրկնակի շքանշանակիր (1920, 1921)։
Կենսագրություն
Ալեքսեյ Բադինը ծնվել է 1887 թվականին Պենզայի նահանգի Մոկշանսկի գավառի Սելիֆոնտևկա գյուղում (այժմ` Պենզայի մարզի Լունինսկի շրջան)։ Հայրենի գյուղի տարրական դպրոցն ավարտելուց հետո 1908 թվականին Բադինը զորակոչվում է ծառայության ցարական բանակ և մասնակցում Առաջին համաշխարհային պատերազմի մարտերին։ 1918 թվականին Բադինը ծառայության է անցնում Բանվորա-գյուղացիական Կարմիր բանակում։ Մասնակցել է Քաղաքացիական պատերազմի մարտերին, Պենզայի 1-ին կոմունիստական գնդի մարտիկից հասնելով մինչև 7-րդ հեծելազորային գնդի հրամանատար, այնուհետև 2-րդ Հեծյալ բանակի հատուկ նշանակության հեծելազորային բրիգադի հրամանատար։ Մասնակցել է Արևելյան և Հարավային ռազմաճակատներում մղվող մարտերին, մարտնչել Չեխոսլովակյան ապստամբած կորպուսի դեմ ։
Լուվրեշի
Լուվրեշի (Louvrechy), համայնք Ֆրանսիայի Պիկարդիա մարզի Սոմ գավառում ։
Ալեքսեյ Բադին
Կենսագրություն
Հատկապես աչքի է ընկել Ելեց քաղաքի տակ մղվող մարտերում ։ Հանրապետության Հեղափոխական Ռազմական Խորհրդի № 132 հրամանով 1920 թվականին հեծելազորային գնդի հրամանատար Ալեքսեյ Բադինը պարգևատրվում է ՌՍՖՍՀ Կարմիր դրոշի առաջին շքանշանով ։ Երկրորդ անգամ աչքի է ընկնում Պերեկոպի գրոհի և Ղրիմի համար գեներալ Վրանգելի զորքերի դեմ մղվող մարտերի ժամանակ ։ Հանրապետության Հեղափոխական Ռազմական Խորհրդի № 228 հրամանով 1921 թվականին հատուկ նշանակության հեծելազորային բրիգադի հրամանատար Ալեքսեյ Բադինը պարգևատրվում է ՌՍՖՍՀ Կարմիր դրոշի երկրորդ շքանշանով ։
Պատերազմի ավարտից հետո Բադինը շարունակում է ծառայությունը Բանվորա-գյուղացիական Կարմիր բանակում։ Ավարտել է Մ. Վ. Ֆրունզեի անվան ռազմական ակադեմիան։ Եղել է Հյուսիս-Կովկասյան 10-րդ հեծելազորային դիվիզիայի հրամանատարը։ Մահացել է 1935 թվականի մայիսի 10-ին Պյատիգորսկում, ավտոմոբիլային վթարի հետևանքով ։
Ծանոթագրություններ
Կատեգորիա:Ռուս ռազմական գործիչներ Կատեգորիա:Առաջին համաշխարհային պատերազմի մասնակիցներ Կատեգորիա:Ռուսաստանի քաղաքացիական պատերազմի մասնակիցներ Կատեգորիա:Ավտոճանապարհային վթարներից զոհվածներ Կատեգորիա:Կարմիր դրոշի շքանշանի ասպետներ
Լուվրեշի
Տնտեսություն
2010 թվականին ուներ 128 աշխատունակ (15-64 տարեկան) բնակիչ, որոնցից ակտիվ էին 97-ը, իսկ ոչ ակտիվները` 31։ Ակտիվության ցուցանիշը կազմում է 75,8 %։ 97 աշխատունակ մարդկանցից աշխատել է 89 անձ (49 տղամարդ և 40 կին)։ Գործազուրկ են եղել 8 անձ (4 տղամարդ և 4 կին)։ 31 անաշխատունակներից 16-ը եղել են աշակերտներ կամ ուսանողներ, 5-ը` թոշակառուներ, իսկ 10-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Դիորիոս
Դիորիոս (Διόριος, Tepebaş), գյուղ Կիպրոսի Հանրապետության Կիրենիայի շրջանում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության կազմում։ Բնակչությունը կազմում է մոտ 800 մարդ։ Տեղակայված է Միրտու քաղաքից 2 կմ դեպի արևմուտք։ Գյուղն ամբողջությամբ շրջապատված է անտառներով։ Դիորիոսը հայտնի է նաև նրանով, որ այնտեղ աճում է կակաչի հազվագյուտ տեսակ։
Ծանոթագրություններ
Կատեգորիա:Կիպրոսի գյուղեր
Պոսֆա
Ծանոթագրություններ
Կատեգորիա:Վաշ մարզի բնակավայրեր Կատեգորիա:Հունգարիայի գյուղեր
Լաբիաու դղյակ
Լաբիաու դղյակ, Պոլեսկում գտնվող Տևտոնական միաբանության դղյակ։ ՌՍՖՍՀ Նախարարների խորհրդի 1960 թվականի օգոստոսի 30-ի որոշմամբ Լաբիաու դղյակը համարվում է պետության կողմից պահպանվող տարածք և ընդգրկված է Կալինինգրադի մարզի դաշնային նշանակության մշակութային ժառանգության օբյեկտների ցանկում ։ Ներկայումս դղյակը օգտագործվում է որպես թանգարան, այնտեղ է տեղակայված նաև տիկնիկային թատրոնը։ Ռուս Ուղղափառ եկեղեցու սեփականությունն է։
Պատմություն
1277-1280 թվականներին Տևտոնների պրուսական փայտյա և հողաշեն ամրոցի տարածքում կառուցվում է քարե դղյակ, որը էլբա գետի անվանմամբ 1330 թվականին կոչվում է Լաբիաու։ 1360 թվականին կառուցվում է աղյուսե և քարե  4 շինություն, որոնք շրջապատված էին պատով և ջրափոսով։ 1454 թվականին Պրուսական Միությունը սկսում է ամրոցի գրոհը, բայց  Ալբրեխտ Շպարուկելի կողմից ղեկավարվող պաշտպանները  հետ մղեցին  բոլոր գրոհները։ 1519 թվականի մայիսին այստեղ կայանում  է հանդիպում  Տևտոնական միաբանության մագիստր Ալբրեխտի և Վասիլի III-ի դեսպանների միջև։ Միաբանության աշխարհիկացումից հետո դղյակը անցնում է դուքս Ալբրեխտի տիրապետության ներքո։ 1526 թվականին Ալբրեխտը դղյակը նվիրում է իր հարսնացուին` Դորոտե Դատսկուն։ Դորոտեի մահից հետո դղյակի սեփականատեր է դառնում դուքս Ալբրեխտի երկրորդ կինը` Աննա Մարիա Բրաունշվեյգսկայան։ 1564 թվականին ասպետական դահլիճը նկարազարդվում է իտալացի պալատական նկարիչ Իոհան Բապտիստի կողմից։
1656 թվականի նոյեմբերի 20-ին Լաբիաուում կայացավ Շվեդիայի թագավոր Կառլ Գուստավի և Բրանդենբուրգյան կուրֆյուրստ Ֆրիդրիխ Վիլհելմի նշանավոր հանդիպումը, որի արդյունքը դարձավ լեհական կախվածությունից ազատագրումը։
1860 թվականին դղյակը վերակառուցվեց, այնուհետև օգտագործվեց որպես բանտ։ 1917 թվականին դղյակը հրդեհվեց։ 1948 թվականից մինչև 1963 թվականը եղել է խորհրդային բանտ, այնուհետև հատկացվել է «Յանտար» ԼԿՍ-ին։ Երբ այն գործարան էր, փոխվեց ներքին տարածքը, աստիճանները, միջանցքը։ 1968 թվականին կարճ միացման հետևանքով հրդեհ բռնկվեց, որի հետևանքով ավերվեց  տանիքը և վերին հարկերի մի մասը։ Հետագայում գործարանը փակվեց և դղյակը տրվեց վարձակալությամբ։ Ամրոցից մնացել են միայն պատերն ու նկուղները։
Արտաքին հղումներ
Կատեգորիա:Ռուսաստանի մշակութային ժառանգություն Կատեգորիա:1280 հիմնադրումներ Կատեգորիա:Ռուսաստանի դղյակներ
Նիզամեդդին մզկիթ
Պատմություն
Նիզամեդդին մզկիթի վրա կա գրություն։ Գրությունում գրված է, որ, մզկիթը կառուցվել է 14-րդ դարում Էմիր Նիզամեդդինի նախաձեռնությամբ։ Նիզամեդդին մզկիթը վերանորոգվել է 1384-1385 թվականներին Շարիֆեդդինի կողմից։ Մզկիթի հարավային կողմում կառուցվել է նոր պորտալ ։ 1830-1831 թվաններին այստեղ կատարվել են հիմնական վերանորոգման աշխատանքները, իսկ հյուսիսային պատի կողքին կառուցվել է նոր սենյակ ։
Ներկայումս մզկիթը փակ է և պաշտպանվում է պետության կողմից։ Ադրբեջանի Հանրապետության Նախարարների Կառավարության հրամանագրով ՝«պատմական և մշակութային հուշարձանների մասին», Նիզամեդդին մզկիթը ազգային նշանակության պատմության  հուշարձան է ։
Ծանոթագրություններ
Կատեգորիա:Բաքվի մզկիթներ